
	Cyprus: a place and topos
in ancient literature
Διεθνές Συνέδριο
στο Σπίτι της Κύπρου

Την Παρασκευή 21 (8.45 π.μ.) και το Σάββατο 22 (9.15 π.μ.) Σεπτεμβρίου 2018, θα πραγματοποιηθεί, στο Σπίτι της Κύπρου, Ξενοφώντος 2Α στο Σύνταγμα, Διεθνές Συνέδριο με τον τίτλο, «Cyprus: a place and “topos” in ancient literature».
Το Συνέδριο διοργανώνεται από το Τμήμα Φιλολογίας και το Εργαστήριο Κυπριακών Μελετών (ΕΡ.ΚΥ.ΜΕ.) της Φιλοσοφικής Σχολής του Εθνικού και Καποδιστριακού Πανεπιστημίου Αθηνών (Ε.Κ.Π.Α.), σε συνεργασία με το Σπίτι της Κύπρου και με τη στήριξη του Ιδρύματος Α. Γ. Λεβέντη.

Στην έναρξη του Συνεδρίου χαιρετισμό θα απευθύνουν, ο Πρέσβης της Κυπριακής Δημοκρατίας κ. Κυριάκος Κενεβέζος, η Κοσμήτωρ της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, κ. Ελένη Καραμαλέγκου, ο Πρόεδρος του Τμήματος Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών κ. Αμφιλόχιος Παπαθωμάς και η Υπεύθυνη  Ελληνικών Προγραμμάτων και Δημοσίων Σχέσεων του  Ιδρύματος Α. Γ. Λεβέντη κ. Μυρτώ Χατζάκη.
Αναλυτικό Πρόγραμμα του Συνεδρίου θα βρείτε στην ηλεκτρονική διεύθυνση www.spititiskyprou.gr
14 Σεπτεμβρίου 2018 

